                       
	
	МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ
 ЮГОИЗТОЧНО ДЪРЖАВНО ПРЕДПРИЯТИЕ ДП – гр.СЛИВЕН
ТП „ДЪРЖАВНО ГОРСКО СТОПАНСТВО - НОВА ЗАГОРА” 


8900 гр.Нова Загора, ул. “Петко Енев “ 73, e-mail:dgsnovazagora@uidp-sliven.com, факс 0457/63631



ПРОТОКОЛ  № 1

от дейността на комисия, назначена със Заповед № ПО-05-3/14.01.2019г., за разглеждане, оценка и класиране на получените оферти в открита процедура за възлагане на обществена поръчка с предмет: „Техническо обслужване МПС, включващо основен и текущ ремонт, профилактика, диагностика, ремонт, доставка и монтаж на резервни части и консумативи за моторни превозни средства, собственост на ТП „ДГС Нова Загора”, открита с Решение № ПО-05-90 от 30.11.2018 г. на директора на ТП „ДГС Нова Загора”. 

Днес, 14.01.2019 год., в 10.00 часа, в град Нова Загора, в административната сграда на ТП „ДГС Нова Загора”, се проведе заседание на назначената със Заповед № ПО-05-3/14.01.2019г. на директора на ТП „ДГС Нова Загора”, комисия в състав:
	
Председател: Заличен съгласно чл. 2 от ЗЗЛД – зам. директор в ТП „ДГС Нова Загора”,
Членове:  1. Заличен съгласно чл. 2 от ЗЗЛД  – Адвокат,
        	       2. Заличен съгласно чл. 2 от ЗЗЛД  – главен счетоводител в ТП „ДГС Нова Загора”,
       3. Заличен съгласно чл. 2 от ЗЗЛД  – пом. лесничей  в ТП „ДГС Нова Загора”, 
		       4. Заличен съгласно чл. 2 от ЗЗЛД  – началник ГСУ „Изток” в ТП „ДГС Нова Загора”.
След представяне на извадка от входящия регистър и постъпилите оферти, удостоверено с извлечение от регистъра на постъпилите оферти между техническият секретар  и председателя на комисията, същият откри заседанието. 
Комисията установи, че до 17:00 часа на 11.01.2019 година в деловодството на ТП „ДГС Нова Загора” е постъпила 1(една) оферта:
І. „Антоан – 09” ЕООД, ЕИК: 200674086, вписано в регистъра за търговски дружества на Агенция по вписванията, със седалище и адрес на управление: с. Съдиево, община Нова Загора, област Сливен, ул. „Христо Ботев” № 38, представлявано от Заличен съгласно чл. 2 от ЗЗЛД, входящ номер на офертата: № ПО-05-2/10.01.2019 г., регистриран като участник в процедурата под №1.
 	На заседанието на комисията не присъстваха представители на кандидата.
Преди пристъпване към отваряне на офертите членовете на комисията подписаха декларация по чл.103, ал.2 от ЗОП. Няма член на комисията направил отвод.
[bookmark: bookmark1]Председателят на комисията обяви дневния ред на заседанието:
1. Отваряне на опаковката с оферта постъпила в деловодството на ТП „ДГС Нова Загора”.  
2. Подписване на плик с надпис „Предлагани ценови параметри” и техническото предложение на съответния участник от минимум трима членове от комисията.
3. Оповестяване на документите, които се съдържат в опаковката и проверка на съответствието им с изготвения опис.
Комисията спази определената последователност от действия, съгласно чл. 54 от ППЗОП за разглеждане на оферти и заявления за участие, подадени на хартиен носител, както следва:
Отваряне на офертата на участника - „Aнтоан - 09” ЕООД, ЕИК: 200674086.
Председателят на комисията отвори опаковката с офертата, представена в запечатана, непрозрачна, с ненарушена цялост опаковка и комисията констатира наличието на 1 отделен непрозрачен, запечатан, с ненарушена цялост плик с надпис „Предлагани ценови параметри”, както и „Техническо предложение за изпълнение на поръчката”.
Трима членове на комисията в изпълнение на чл.54, ал.4 от ППЗОП подписаха плика с надпис „Предлагани ценови параметри” и „Техническото предложение за изпълнение на поръчката”  на участника. 
Председателят на комисията оповести документите, които се съдържат в опаковката с офертата на участника и комисията провери съответствието с изготвения опис, като не установи различия, а именно: 
1. Опис на приложените към офертата документи - Приложение №13;
2. Заявление за участие по образец – Приложение №10;
3. Електронен Единен европейски документ за обществени поръчки (еЕЕДОП) във формати PDF и XML - Приложение №3;
4. Предложение за изпълнение на поръчката в съответствие с техническите спецификации и изискванията на възложителя - Приложение №4;
5. Декларация за съгласие с клаузите на приложения проект на договор - Приложение №11;
[bookmark: _GoBack]6. Декларация за съгласие със срока на валидност на офертата - Приложение №12;
7. Плик с надпис „Предлагани ценови параметри“, съдържащ Ценовото предложение на участника относно цената за извършване на услугата и предложенията по други показатели – Приложение №5;
8. Удостоверение за липса на задължения 
9. Удостоверение от Агенцията по вписванията за актуално състояние 

С оглед правилната преценка за редовността на офертите, Комисията като взе предвид на първо място законовите изисквания и минималните изисквания на Възложителя за подбор на участниците, както и всички други изисквания поставени от възложителя в документацията и след като разгледа документите в опаковката на участника установи:
Участникът представя CD съдържащо един брой ЕЕДОП: от участник № 1 „АНТОАН - 09” ЕООД  . 
След преглед и разпечатване на хартиен носител на ЕЕДОП, комисията установи: 
В документацията за участие в част II . УСЛОВИЯ ЗА УЧАСТИЕ В ПРОЦЕДУРАТА , т. 1.4. Изисквания за технически и професионални способности в частта : Минимално изискване: Участникът следва да е извършил услуги/доставки, които са идентични или сходни с предмета на обществената поръчка, изпълнени през последните две години, считано от датата на подаване на офертата,  и да разполага с доказателства за извършените услуги/доставки – референции издадени от получателя или от компетентен орган, или чрез посочване на публичен регистър, в който е публикувана информация за услугата/доставката или други доказателства. При подаване на офертата участникът отразява услугите/доставките, доказващи разполагането с технически и професионални способности, в част IV „Критерии за подбор”, раздел „В” на Единен европейски документ за обществени поръчки (ЕЕДОП).
Комисията констатира , че участникът не е попълнил коректно част IV , раздел „В” на Единен европейски документ за обществени поръчки (ЕЕДОП) в частта „За поръчки  за услуги : извършени услуги от конкретния вид”. Не са описани подробно извършените услуги/доставки , които са идентични или сходни с предмета на обществената поръчка, изпълнени през последните две години. Участникът не е представил и доказателства за извършените услуги/доставки под формата на референции (препоръки) издадени от получателя или компетентен орган.
Също така в част IV , раздел „В” на Единен европейски документ за обществени поръчки (ЕЕДОП) в частта „Технически лица или органи за контрол на качество” участникът е необходимо да декларира , че разполага с трудов ресурс , сервизна база и един брой автомобил – пътна помощ, които да бъдат подробно описани. Необходимо е да бъдат представени доказателства за декларираните обстоятелства – списък на персонала, който ще бъде ангажиран с изпълнението на поръчката (трудови договори на персонала);  Документ доказващ наличието на сервизна база ; Документ доказващ наличието на 1 брой автомобил – пътна помощ – собствен или нает.
На основание чл. 54, ал.9 от ППЗОП участникът „Антоан - 09” ЕООД следва да представи нов ЕЕДОП, попълнен коректно съобразно изискванията и указанията за изготвяне и представяне на офертите и необходимите доказателства на декларираните обстоятелства.
Комисията реши: На основание чл.54, ал.9 от ППЗОП, предоставя на участника „Антоан - 09” ЕООД срок до 5 работни дни от получаване на настоящия протокол за представяне на нов ЕЕДОП , в който да отрази липсващата информация в част IV „Критерии за подбор”, раздел „В”. Допълнително предоставената информация може да обхваща и факти и обстоятелства , които са настъпели след крайния срок за получаване на офертите . Както и да предостави необходимите доказателства на декларираните обстоятелства.
След като комисията разгледа документите за съответствие с изискванията към личното състояние и критериите за подбор, поставени от възложителя и взе горните решения, на основание чл. 54, ал. 8 от ППЗОП, комисията реши настоящия протокол да бъде изпратен на участника и в същия ден да бъде публикуван в профила на купувача.
Във връзка с това, единодушно беше взето решение председателят на комисията да изготви и подпише уведомително писмо до участника.
Комисията единодушно реши да представи настоящия протокол на възложителя с оглед преценка за вземане на решения по гореописаните предложения и възползване от правото му по чл.67, ал.5 от ЗОП за изискване на документи, чрез които се доказва информацията, посочена в ЕЕДОП.
На основание чл.51, ал.4, т.1 от ППЗОП, председателя на комисията ще информира останалите членове на комисията за датата на следващото заседание, което ще се състои след изтичане на срока от 5 работни дни по чл.54, ал.9 от ППЗОП.

